Diari Oficial de la Generalitat Valenciana


Sumari del DOGV 9888, del 09-07-2024 (2024/6654)

RESOLUCIÓ de 4 de juliol de 2024, del vicerector d'Ordenació Acadèmica i Professorat de la Universitat Jaume I de Castelló, per la qual es convoca un concurs públic per a la provisió de places de professorat ajudant doctor. (Convocatòria AJD-JUL-2024).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6654


Organisme emissor
:   Universitat Jaume I

Tipus de document
:   Resolució

RESOLUCIÓ de 4 de juliol de 2024, del vicerector d'Ordenació Acadèmica i Professorat de la Universitat Jaume I de Castelló, per la qual es convoca un concurs públic per a la provisió de places de professorat ajudant doctor. (Convocatòria AJD-JUL-2024). [2024/6654]  
D'acord amb l'article 78 de la Llei orgànica 2/2023, de 22 de març, del sistema universitari (LOSU),  
  
Atès el que disposa el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari,  
  
Vist el que estableix l'article 77.1 de la Llei orgànica 2/2023, de 22 de març, del sistema universitari (LOSU), en l'exercici de les competències que li atribueix l'article 50 d'aquesta llei i les atribucions que s'estableixen en l'article 108 del Decret 95/2021, de 9 de juliol, d'aprovació dels Estatuts de la Universitat Jaume I de Castelló i la competència atribuïda en l'article 71 dels Estatuts, resolc:  
  
Primer  
Convocar un concurs de selecció per a la provisió de les places de professorat ajudant doctor que es relacionen a l'annex II d'aquesta resolució.  
  
Segon  
Aprovar les bases que regeixen aquesta convocatòria i que figuren a l'annex I.  
  
Tercer  
Publicar les bases de la convocatòria en el Diari Oficial de la Generalitat Valenciana (DOGV) i en el Tauler d'Anuncis Oficial de la Universitat Jaume I (TAO-UJI).  
La publicació en el DOGV és la que es prendrà com a referència a efectes del còmput de terminis per a la presentació de sol·licituds de participació. La resta dels actes administratius derivats d'aquesta convocatòria es publicaran únicament al TAO-UJI.  
  
Quart  
Informar que contra aquesta resolució, que posa fi a la via administrativa, i de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar, amb caràcter potestatiu, recurs de reposició davant el mateix òrgan que l'haja dictada, en el termini d'un mes a comptar des de l'endemà de la recepció de la notificació, o bé, directament i de conformitat amb el que es disposa en l'article 69.2 de la Llei 36/2011, de 10 d'octubre, reguladora de la jurisdicció social, una demanda laboral davant els jutjats socials de la ciutat de Castelló de la Plana, dins del termini de dos mesos a comptar des que s'hagi d'entendre exhaurida la via administrativa. Tot això sens perjudici de qualsevol altre recurs o acció que es considere procedent.  
  
  
Castelló de la Plana, 4 de juliol de 2024. La rectora, p. d. c. (DOGV, 9349, 27.05.2022), el vicerector d'Ordenació Acadèmica i Professorat: Joaquín Beltrán Arandes.  
  
  
ANNEX I  
Bases de la convocatòria  
  
Primera. Normes generals  
Aquest concurs es regeix pel que disposa la Llei orgànica 2/2023, de 22 de març, del sistema universitari (LOSU); el Reial decret legislatiu 5/2015, de 30 d'octubre, pel qual s'aprova el text refós de l'Estatut Bàsic de l'Empleat Públic; el Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; els Estatuts de la Universitat Jaume I, aprovats pel Decret 95/2021, de 9 de juliol, del Consell; la instrucció del vicerector d'Ordenació Acadèmica i Professorat per a regular la constitució de les comissions de selecció de places de personal docent i investigador de la Universitat Jaume I (aprovada pel Consell de Direcció el 06.02.2024); el Reglament dels concursos de selecció de professorat ajudant doctor, associat i substitut de la Universitat Jaume I, pel que disposen altres normes de caràcter general que resulten d'aplicació i pel que es disposa en aquestes bases.  
  
Aquesta convocatòria s'acull al Programa d'Incorporació de talent docent i investigador a les universitats públiques espanyoles, en execució del que es disposa en el capítol IV de la LOSU.  
  
Segona. Requisits  
Per poder participar en aquest concurs, les persones interessades han de complir els requisits següents:  
2.1. De caràcter general  
a) Tenir complerts els setze anys i no haver superat l'edat de jubilació establerta.  
b) No patir malaltia ni discapacitat física o psíquica que impedisca i el desenvolupament de les funcions corresponents a les places convocades.  
c) Les persones estrangeres no comunitàries i les que no puguen ésser incloses en l'àmbit d'aplicació dels tractats internacionals signats per la Unió Europea i ratificats per Espanya han de disposar de permís de residència i de treball abans de la formalització dels contractes corresponents.  
d) No haver estat separat o separada, mitjançant expedient disciplinari, del servei de les administracions públiques o dels òrgans constitucionals o estatutaris de les comunitats autònomes, ni estar inhabilitat o inhabilitada per a l'exercici d'ocupacions o càrrecs públics o per a l'accés al cos o escala funcionarial. Les persones aspirants que no tinguen la nacionalitat espanyola hauran d'acreditar igualment que no es troben inhabilitades o en situació equivalent, i que no estan sotmeses a sanció disciplinària o equivalent que impedisca, en el seu estat, l'accés a la funció pública.  
e) Estar en possessió de la titulació superior que els habilite per impartir la docència.  
2.2. De caràcter específic  
a) Estar en possessió del títol de doctorat.  
b) Estar en possessió de la titulació específica o dels requisits específics de llengua que apareixen a l'annex II.  
La concurrència d'aquests requisits es refereix a la data d'expiració del termini fixat per a la presentació de sol·licituds.  
  
Tercera. Presentació de sol·licituds  
3.1. El termini per a presentar la sol·licitud de participació en aquest concurs serà de deu dies a comptar des de l'endemà de la publicació de la convocatòria en el DOGV.  
Tots els terminis assenyalats en aquesta convocatòria s'entenen que són hàbils, excloent del còmput els dissabtes, diumenges i els declarats festius.  
Les sol·licituds s'han de presentar per via electrònica. Per presentar la sol·licitud cal posseir un certificat digital de signatura electrònica, el DNI electrònic o el sistema d'identificació Rf@rq. El tractament de la informació per mitjans electrònics tindrà en compte el que estableix la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen aplicables.  
  
Quan s'utilitze l'opció «Registrar compta amb nom d'usuari» s'haurà d'adjuntar còpia del DNI. La sol·licitud es formalitzarà en línia en el Registre Electrònic de la Universitat Jaume I, mitjançant l'enllaç corresponent del TAO-UJI: https://www.uji.es/seu/info-adm/tao/  
La sol·licitud per participar en el concurs ha d'estar correctament emplenada, segons el model que publica la Universitat amb la convocatòria. En aquesta sol·licitud, la persona aspirant ha de fer constar el codi de la plaça a la qual opta, que apareix a l'annex I d'aquesta convocatòria.  
A la sol·licitud s'han d'adjuntar els documents, per mitjans electrònics i en format PDF, que acrediten que es reuneixen els requisits establerts per participar en el concurs corresponent, així com els mèrits al·legats.  
Necessàriament, cal adjuntar la documentació següent a la sol·licitud de participació:  
- Sol·licitud de plaça/currículum, segons el model que figura juntament amb la convocatòria.  
- Document nacional d'identitat o, en el cas de les persones estrangeres, el document en vigor que acredite la identitat i la data de naixement.  
- Justificació dels requisits exigits a la convocatòria.  
- Justificació dels mèrits al·legats.  
- Justificant de l'ingrés o l'abonament de la quantitat de 30 € o de la bonificació o exempció del pagament.  
- Document que acredite estar en possessió del títol de doctorat.  
- Document que acredite estar en possessió del certificat de coneixements de nivell de llengües corresponent per a les places amb aquest requisit.  
Les persones que opten a més d'una plaça han de presentar una sol·licitud per a cadascuna, acompanyada en cada cas de la documentació complementària, i pagar la taxa corresponent. La Universitat pot requerir en qualsevol moment els originals dels documents presentats  
  
Els documents acreditatius dels requisits presentats en un idioma diferent dels oficials de la Universitat Jaume I es presentaran acompanyats de la seua traducció jurada a qualsevol dels idiomes oficials de la Universitat Jaume I.  
3.2. Traducció de documents. Els documents acreditatius dels requisits presentats en un idioma diferent dels oficials de la Universitat Jaume I es presentaran acompanyats de la seua traducció jurada a qualsevol dels idiomes oficials de la Universitat Jaume I.  
3.3. Drets d'examen i forma de pagament  
L'import de la taxa per drets d'examen serà de 30 euros.  
3.3.1. Bonificacions  
Els membres d'una família nombrosa de categoria general o d'una família monoparental de categoria general gaudiran d'una bonificació del cinquanta per cent de la quota íntegra, és a dir, l'import serà de 15 euros.  
3.3.2. Exempcions  
Gaudeixen d'exempció del pagament de la taxa:  
a) Les persones que formen part d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 %.  
d) Les persones que estiguen en situació d'exclusió social si aquesta s'acredita per l'òrgan competent en matèria de benestar social de l'ajuntament de residència.  
3.3.3. Forma de pagament  
El pagament de la taxa es realitzarà mitjançant targeta de crèdit o dèbit, a través de l'enllaç previst en la corresponent convocatòria publicada en el TAO-UJI. Si es té dret a la bonificació s'elegirà l'opció corresponent.  
3.3.4. Juntament amb la sol·licitud s'acompanyarà el certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial del mateix, es realitzarà dins de termini de presentació de sol·licituds. En cas contrari, es procedirà a l'exclusió de la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial del mateix suposa la substitució del tràmit de presentació, dins del termini establit i en la forma escaient, de la sol·licitud de participació en el procés selectiu.  
3.3.5 Procedirà la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Quarta. Mèrits al·legats  
4.1. Els mèrits al·legats en el currículum que no s'hagen justificat documentalment no es tindran en compte en la resolució del concurs.  
  
4.2. Els documents acreditatius dels requisits que estiguen redactats en un idioma diferent als oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.  
4.3. Les persones que aspiren a les places perfilades amb docència en català han de justificar els coneixements de català mitjançant l'acreditació de coneixements de nivell, d'acord amb les taules d'equivalències d'idiomes de la Universitat Jaume I (aprovades en la sessió núm. 11/22, de 14 de desembre de 2022, del Consell de Govern de la Universitat Jaume I).  
4.4. Les persones que aspiren a les places perfilades amb docència en anglés han de justificar els coneixements d'aquest idioma mitjançant l'acreditació de coneixements de nivell, d'acord amb les taules d'equivalències d'idiomes de la Universitat Jaume I (aprovades en la sessió núm. 11/22 de 14 de desembre de 2022, del Consell de Govern de la Universitat Jaume I).  
  
Cinquena. Llistes provisionals i definitives de persones admeses i excloses  
5.1. En finalitzar el termini de presentació de sol·licituds, el Servei de Recursos Humans exposarà en el TAO-UJI la resolució provisional de persones admeses i excloses per a cadascuna de les places convocades. El termini per reclamar contra aquesta resolució o esmenar errors o omissions és de deu dies a comptar des de la publicació. En finalitzar aquest termini, es farà pública la resolució definitiva de persones admeses i excloses.  
5.2. En el cas que totes les sol·licituds presentades s'ajusten en tots els seus extrems a la convocatòria, es podrà publicar directament la resolució definitiva de persones admeses.  
  
Sisena. Comissions de selecció  
6.1. La composició de les comissions de selecció s'efectuarà d'acord amb les bases primera i tercera de la Instrucció per a regular la constitució de les comissions de selecció de places de personal docent i investigador de la Universitat Jaume I (aprovada pel Consell de Direcció el 05.06.2024).  
  
Setena. Procediment, principis de selecció i barems  
7.1. El procés de selecció consisteix en la valoració dels mèrits avaluables de les persones aspirants, per a la qual cosa són aplicables els criteris generals d'avaluació i els barems específics a què fa referència l'apartat següent d'aquesta convocatòria.  
A més, les comissions de selecció poden acordar de forma justificada avaluar les candidatures amb millor puntuació mitjançant una entrevista personal, presencial o a través dels mitjans de videoconferència oferts per la mateixa universitat, que permeten garantir la identitat i les intervencions de les persones participants. En l'acord de celebració de l'entrevista se n'ha de fer públic el contingut. La puntuació màxima d'aquesta entrevista és de 20 punts, que se sumaran a la resta dels mèrits.  
7.2. Els barems generals i específics de cada departament, si s'escau, són els que hi ha publicats a la pàgina web del Servei de Recursos Humans.  
7.3. El procés de selecció es pot iniciar abans que finalitze el termini de reclamacions a la resolució provisional de persones admeses i excloses, sempre que la resolució definitiva es publique abans o alhora que la resolució de provisió de la plaça.  
  
Vuitena. Proposta de contractació  
8.1. La comissió de selecció emetrà l'acta de proposta de contractació i la dirigirà al Rectorat o al Vicerectorat en què delegue. A aquesta s'ha d'adjuntar la puntuació final i desglossada en cada apartat general i en cada subapartat de cadascuna de les persones valorades, segons els barems aplicats. L'aplicació dels coeficients correctors previstos en els barems ha d'estar explícitament motivada.  
8.2. La resolució de provisió de la plaça s'ha de publicar en el TAO-UJI, amb la puntuació final de les persones valorades per ordre de prelació, i s'ha d'exposar fins que finalitze el termini d'interposició de recurs. També s'enviarà un SMS per comunicar que s'ha publicat el resultat a les persones que hagen facilitat un número de telèfon mòbil.  
  
8.3. Per subscriure's a l'enviament de SMS, cal facilitar un número de telèfon mòbil a la sol·licitud/currículum presentada. Amb aquesta subscripció, la persona interessada rebrà informació de qualsevol publicació i/o actualització relativa al concurs en el qual participa.  
  
Novena. Documentació que han d'aportar les persones seleccionades  
9.1. Les persones proposades han d'aportar la documentació següent:  
a) Una fotografia de carnet.  
b) Còpia escanejada del DNI, NIF o, si escau, NIE.  
c) Còpia de la targeta de la Seguretat Social, MUFACE o altres.  
d) Imprès de dades personals.  
e) Imprès de domiciliació de nòmina.  
f) Imprès de l'IRPF, retencions del treball personal. Comunicació de dades al pagador.  
9.2. El personal docent i investigador contractat laboral ha de respectar el que preveu la Llei 53/1984, de 26 de desembre, d'incompatibilitats del personal al servei de les administracions públiques, i les disposicions que la desenvolupen. Per aquest motiu, ha de presentar un imprès de declaració d'incompatibilitat, en el qual també es declararà que es comunicarà l'inici de qualsevol altra activitat laboral al Servei de Recursos Humans.  
La falsedat en la declaració jurada, no complir la tramitació de la corresponent compatibilitat o la denegació d'aquesta són causes d'extinció del corresponent contracte.  
  
Desena. Formalització dels contractes  
10.1. Característiques dels contractes  
La finalitat del contracte serà desenvolupar les capacitats docents i de recerca i, si s'escau, de transferència i intercanvi del coneixement i d'acompliment de funcions de govern de la Universitat, d'acord amb el que estableix l'article 78 de la LOSU.  
El contracte és de caràcter temporal i comporta una dedicació a temps complet. El professorat ajudant doctor desenvoluparà tasques docents fins a un màxim de 180 hores lectives per curs acadèmic, de manera que l'activitat docent resulte compatible amb el desenvolupament de tasques de recerca per atendre els requeriments per a la seva futura acreditació.  
La durada del contracte serà de sis anys. Transcorreguts els tres primers anys del contracte, la Universitat realitzarà una avaluació orientativa de l'acompliment del professorat ajudant doctor.  
Les retribucions seran les que s'estableixen en el Decret 83/2023, de 2 de juny, del Consell, pel qual es modifica el Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari.  
  
10.2 Les persones seleccionades per a les places de professorat ajudant doctor hauran de manifestar per escrit en el termini de dos dies, a comptar des de l'endemà de la publicació de la resolució de la comissió de selecció, l'acceptació del contracte que se'n puga derivar.  
La signatura del contracte per part de la persona seleccionada haurà de produir-se abans de cinc dies, a comptar des de l'endemà de la recepció de la notificació que a aquests efectes enviaran els serveis administratius que corresponen.  
10.3. Quan, per causa no imputable a l'administració, la persona més valorada per la comissió de selecció no signe el contracte o bé renuncie a signar-lo, es contractarà la següent persona per ordre de puntuació, sempre que arribe a la puntuació mínima establerta en el barem de la convocatòria.  
10.4. No obstant l'establert en els paràgrafs anteriors i amb caràcter extraordinari, el Rectorat, a petició de la persona interessada, podrà suspendre els terminis de signatura del contracte quan, per motius acreditats de força major o cas fortuït, li sigue impossible o extraordinàriament dificultosa la incorporació a la Universitat en els terminis establerts. En qualsevol cas, es resoldrà la petició de suspensió prèvia ponderació motivada dels interessos públics i el contingut de les al·legacions de la persona interessada, previ informe del departament, especialment quan els requeriments docents facen necessària la incorporació immediata de la persona adjudicatària de la plaça, per estar previst l'inici de la docència.  
  
Onzena. Protecció de dades personals  
11.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s'informa que el responsable del tractament de les dades tractades que són objecte d'aquesta convocatòria és la Universitat Jaume I de Castelló.  
11.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.  
11.3. No estan previstes cessions o transferències internacionals de les dades personals tractades.  
11.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveuen els articles 12 a 18 de la Llei orgànica 3/2018, de 5 de desembre. Aquests drets s'han d'exercir, per escrit, davant la Secretaria General de la Universitat: sol·licitud genèrica.  
11.5. En cas de reclamació, l'autoritat competent és l'Agència Espanyola de Protecció de Dades.  
11.6. Les dades s'han de conservar en virtut de la legislació aplicable a aquest tractament.  
  
  
ANNEX II  
Tipus de convocatòria: concurs de professorat ajudant doctor  
  
1. Àrea de coneixement: Comercialització i Recerca de Mercats  
  
Nombre de places: 1 Plaça número: 21794  
Departament: Administració d'Empreses i Màrqueting  
Perfil docent: investigació de mercat  
Perfil investigador: 531105 màrqueting (comercialització) i 531106 estudi de mercats  
Requisits: C1 en català  
  
Comissió titular:  
Presidència: Miguel Ángel Moliner Tena. CU. Universitat Jaume I  
Secretaria: Rosa María Rodríguez Artola. TU. Universitat Jaume I  
Vocal 1r: Salvador Del Barrio García. CU. Universidad de Castilla - La Mancha  
Vocal 2n: Gloria Berenguer Contrí. CU. Universitat de València  
Vocal 3r: Jorge Arenas Gaitán. CU. Universidad de Sevilla  
  
Comissió suplent:  
Presidència: Rafael Lapiedra Alcamí. CU. Universitat Jaume I  
Secretaria: Marta Estrada Guillén. TU. Universitat Jaume I  
Vocal 1r: Joaquin Aldás Manzano. CU. Universitat de València  
Vocal 2n: Natalia Vila López. CU. Universitat de València  
Vocal 3r: Juan Antonio Mondéjar Jiménez. CU. Universidad de Castilla - La Mancha  
  
  
2. Àrea de coneixement: Organització d'Empreses  
Nombre de places: 1 Plaça número: 21097  
Departament: Administració d'Empreses i Màrqueting  
Perfil docent: introducció als sistemes d'informació de l'empresa  
  
Perfil investigador: 531103 estudis industrials i 531199 altres (empresa familiar. Capacitats dinàmiques).  
Requisits: llicenciat/da en Administració i Direcció d'Empreses o graduat/da en Administració d'Empreses o graduat/da en Administració i Direcció d'Empreses  
  
Comissió titular:  
Presidència: Inmaculada Beltrán Martín. CU. Universitat Jaume I  
Secretaria: Juan Carlos Fandos Roig. TU. Universitat Jaume I  
Vocal 1r: Lucio Fuentelsaz Lamata. CU. Universidad de Zaragoza  
Vocal 2n: Manuela Pardo del Val. TU. Universitat de València  
Vocal 3r: Francisco Javier Llorens Montes. CU. Universidad de Granada  
  
Comissió suplent:  
Presidència: Luis Martínez Cháfer. TU. Universitat Jaume I  
Secretaria: Jacob Guinot Reinders. TU. Universitat Jaume I  
Vocal 1r: Rodrigo Martín Rojas. TU. Universidad de Granada  
Vocal 2n: Clara Martínez Fuentes. TU. Universitat de València  
Vocal 3r: Alejandro Escribá Esteve. CU. Universitat de València  
  
  
3. Àrea de coneixement: Periodisme  
Nombre de places: 1 Plaça número: 21763  
Departament: Ciències de la Comunicació  
Perfil docent: ciberperiodisme  
Perfil investigador: comunicació política (i mitjans)   
Requisits: llicenciat/da o graduat/da en Periodisme i màster universitari en Periodisme (o equivalent); C2 en català  
  
Comissió titular:  
Presidència: José Javier Marzal Felici. CU. Universitat Jaume I de Castelló  
Secretaria: Teresa Sorolla Romero. PPL. Universitat Jaume I de Castelló  
Vocal 1r: Bernat López López. TU. Universitat Rovira i Virgili  
Vocal 2n: Alba Silva Rodríguez. TU. Universidad de Santiago de Compostela  
Vocal 3r: Xosé López García. CU. Universitat de Santiago de Compostela  
  
Comissió suplent:  
Presidència: Roberto Arnau Roselló. TU. Universitat Jaume I de Castelló  
Secretaria: Antonio Loriguillo López. TU. Universitat Jaume I de Castelló  
Vocal 1r: Manuel Ángel Fernández Sande. CU. Universitat Complutense de Madrid  
Vocal 2n: Ainara Larrondo Ureta. TU. Universidad del País Vasco  
Vocal 3r: Bernardo Gómez Calderón. TU. Universitat de Màlaga  
  
  
4. Àrea de coneixement: Dret Constitucional  
Nombre de places: 1 Plaça número: 21203  
Departament: Dret Públic  
Perfil docent: dret constitucional  
Perfil investigador: dret constitucional  
Requisits: C2 en català  
  
Comissió titular:  
Presidència: José Luis Blasco Díaz. CU. Universitat Jaume I  
Secretaria: María Lidón Lara Ortiz. PCD. Universitat Jaume I  
Vocal 1r: Manuel Medina Guerrero. CU. Universidad de Sevilla  
Vocal 2n: Rosario Serra Cristóbal. CU. Universitat de València  
Vocal 3r: Miguel Ángel Alegre Martínez. TU. Universidad de León  
  
Comissió suplent:  
Presidència: Germán Orón Moratal. CU. Universitat Jaume I  
Secretaria: Andrea Planchadell Gargallo. CU. Universitat Jaume I  
Vocal 1r: Antonio Domínguez Vila. TU. Universidad de La Laguna  
Vocal 2n: María Josefa Ridaura Martínez. CU. Universitat de València  
Vocal 3r: Jorge Lozano Miralles. CU. Universidad de Jaén  
  
  
5. Àrea de coneixement: Dret Financer i Tributari  
Nombre de places: 1 Plaça número: 21288  
Departament: Dret Públic  
Perfil docent: dret financer i tributari  
Perfil investigador: dret financer i tributari  
  
Comissió titular:  
Presidència: Germán Orón Moratal. CU. Universitat Jaume I  
Secretaria: Diego González Ortiz. TU. Universitat Jaume I  
Vocal 1r: Gemma Patón García. CU. Universidad de Castilla-La Mancha  
Vocal 2n: Enrique Ortiz Calle. CU. Universidad Carlos III de Madrid  
Vocal 3r: Adoración Borja Sanchis. TU. Universitat de València  
  
Comissió suplent:  
Presidència: Ana María Juan Lozano. CU. Universitat de València  
Secretaria: Ramón Vilarroig Moya. TU. Universitat Jaume I  
Vocal 1r: Rosa María Litago Lledó. TU. Universitat de València  
Vocal 2n: Santiago Ibáñez Marsilla. TU. Universitat de València  
Vocal 3r: María Teresa Mata Sierra. CU. Universidad de León  
  
  
6. Àrea de coneixement: Dret Penal  
Nombre de places: 1 Plaça número: 21064  
Departament: Dret Públic  
Perfil docent: criminologia  
Perfil investigador: dret penal  
  
Comissió titular:  
Presidència: María Luisa Cuerda Arnau. CU. Universitat Jaume I de Castelló  
Secretaria: Antonio Fernández Hernández. TU. Universitat Jaume I de Castelló  
Vocal 1r: José Luis González Cussac. CU. Universitat de València  
Vocal 2n: Margarita Roig Torres. CU. Universitat de València  
Vocal 3r: Vicente Alberto Alonso Rimo. TU. Universitat de València  
  
Comissió suplent:  
Presidència: Juan José Periago Morant. PPL. Universitat Jaume I de Castelló  
Secretaria: Esteban Morelle Hungría. PPL. Universitat Jaume I de Castelló  
Vocal 1r: Emiliano Borja Jiménez. CU. Universitat de València  
Vocal 2n: Elisa García España. CU. Universidad de Málaga  
Vocal 3r: José Antonio Ramos Vázquez. TU. Universidad de A Coruña  
  
  
7. Àrea de coneixement: Sociologia  
Nombre de places: 1 Plaça número: 21965  
Departament: Filosofia i Sociologia  
Perfil docent: sociologia  
Perfil investigador: sociologia  
  
Comissió titular:  
Presidència: Mercedes Alcañiz Moscardó. TU. Universitat Jaume I  
Secretaria: Vicente Alberto Querol Vicente. PPL. Universitat Jaume I  
Vocal 1r: Jorge Alberto Benedicto Millán. CU. Universidad Nacional de Educación a Distancia  
Vocal 2n: Guadalupe Ramos Truchero. TU. Universidad de Valladolid  
Vocal 3r: Jesús Oliva Serrano. CU. Universidad Pública de Navarra  
  
Comissió suplent:  
Presidència: Maria Medina Vicent. PPL. Universitat Jaume I  
Secretaria: Francisco Javier Ginés Sánchez. PPL. Universitat Jaume I  
Vocal 1r: Igor Javier Sábada Rodríguez. TU. Universidad Complutense de Madrid  
Vocal 2n: Eva Espinar Ruiz. TU. Universitat d'Alacant  
Vocal 3r: Clemente Antonio Penalva Verdú. TU. Universitat d'Alacant  
  
  
8. Àrea de coneixement: Psicologia Bàsica  
Nombre de places: 1 Plaça número: 21603  
Departament: Psicologia Bàsica, Clínica i Psicobiologia  
Perfil docent: psicologia bàsica  
Perfil investigador: psicologia bàsica  
Requisits: llicenciat/da o graduat/da en Psicologia i doctor/a en Psicologia o Ciències Afins. C1 en català  
  
Comissió titular:  
Presidència: María José Contreras Alcalde. CU. Universidad Nacional de Educación a Distancia  
Secretaria: Santiago Fernández González. TU. Universidad Complutense de Madrid  
Vocal 1r: Ramón López-Higes Sánchez. TU. Universidad Complutense de Madrid  
Vocal 2n: Susana Segura Vera. TU. Universidad de Málaga  
Vocal 3r: Antonio Álvarez Artigas. PCD. Universidad de Barcelona  
  
Comissió suplent:  
Presidència: María Soledad Beato Gutiérrez. TU. Universidad de Salamanca  
Secretaria: Francisco José Ortín Montero. TU. Universidad de Murcia  
Vocal 1r: José Carlos Jaenes Sánchez. TU. Universidad Pablo de Olavide  
Vocal 2n: Eva María Rosa Martínez. TU. Universitat de València  
Vocal 3r: José Antonio León Cascón. CU. Universidad Autónoma de Madrid  
  
  
9. Àrea de coneixement: Psicologia Evolutiva i de l'Educació  
Nombre de places: 1 Plaça número: 21856  
Departament: Psicologia Evolutiva, Educativa, Social i Metodologia  
  
Perfil docent: psicologia educativa, psicologia de l'educació (0-6 anys) (psicologia) i dificultats d'aprenentatge en educació primària  
Perfil investigador: 6102.04 psicologia escolar, 6102.02 incapacitats d'aprenentatge i 6104.02 mètodes educatius  
Requisits: llicenciat/da o graduat/da en Psicologia; C1 en català  
  
Comissió titular:  
Presidència: María Lidón Villanueva Badenes. CU. Universitat Jaume I  
Secretaria: Ana Belen Górriz Plumed. PPL. Universitat Jaume I  
Vocal 1r: Javier Roca Ruiz. TU. Universitat de València  
Vocal 2n: Angela M. Muñoz Sánchez. TU. Universidad de Málaga  
Vocal 3r: Fernando Tellado González. TU. Universidad de Vigo  
  
Comissió suplent:  
Presidència: Francisco Juan García Bacete. CU. Universitat Jaume I  
Secretaria: Juan Emilio Adrián Serrano. TU. Universitat Jaume I  
Vocal 1r: Jesús Nicasio García Sánchez. CU. Universidad de León  
Vocal 2n: Sylvia Sastre Riba. CU. Universidad de la Rioja  
Vocal 3r: José Manuel Martínez Vicente. TU. Universidad de Almería  
  
  
10. Àrea de coneixement: Didàctica de les Ciències Experimentals  
Nombre de places: 1 Plaça número: 21093  
Departament: Educació i Didàctiques Específiques  
Perfil docent: didàctica de les ciències experimentals  
Perfil investigador: didàctica de les ciències experimentals  
Requisits: llicenciatura/grau en Biologia; - C1 de català  
  
Comissió titular:  
Presidència: José Luis Movilla Rosell. TU. Universitat Jaume I  
Secretaria: Mireia Adelantado Renau. PPL. Universitat Jaume I  
Vocal 1r: Gabriel Enrique Ayuso Fernández. PCD. Universidad de Murcia  
Vocal 2n: Isabel Beatriz Baños González. PCD. Universidad de Murcia  
Vocal 3r: Diego Corrochano Fernández. PCD. Universidad de Salamanca  
  
Comissió suplent:  
Presidència: Gil Lorenzo Valentin. PPL. Universitat Jaume I  
Secretaria: Lidón Monferrer Sales. PPL. Universitat Jaume I  
Vocal 1r: José Manuel Montejo Bernardo. TU. Universidad de Oviedo  
Vocal 2n: María Teresa Ocaña Moral. PCD. Universidad de Jaén  
Vocal 3r: José Joaquín Ramos Miras. PCD. Universidad de Córdoba  
  
  
11. Àrea de coneixement: Didàctica de l'Expressió Corporal  
Nombre de places: 1 Plaça número: 21415  
Departament: Educació i Didàctiques Específiques  
Perfil docent: didàctica de l'expressió corporal  
Perfil investigador: didàctica de l'expressió corporal  
Requisits: llicenciat/da o graduat/da en Ciències de l'Activitat Física i de l'Esport  
  
Comissió titular:  
Presidència: Óscar Chiva Bartoll. TU. Universitat Jaume I  
Secretaria: Jesús Gil Gómez. TU. Universitat Jaume I  
Vocal 1r: María José Camacho Miñano. TU. Universidad Complutense de Madrid  
Vocal 2n: José Ignacio Barbero González. TU. Universidad de Valladolid  
Vocal 3r: M.ª Julia Blández Ángel. CU. Universidad Complutense de Madrid  
  
Comissió suplent:  
Presidència: Carlos Hernando Domingo. TU. Universitat Jaume I  
Secretaria: Diego Moliner Urdiales. TU. Universitat Jaume I  
Vocal 1r: M.ª Inmaculada Canales Lacruz. TU. Universidad de Zaragoza  
Vocal 2n: Fernando Alacid Cárceles. TU. Universidad de Almería  
Vocal 3r: Estefanía Castillo Viera. TU. Universidad de Huelva  
  
  
12. Àrea de coneixement: Dibuix  
Nombre de places: 1 Plaça número: 21541  
Departament: Enginyeria de Sistemes Industrials i Disseny  
Perfil docent: expressió artística i expressió objectual i disseny  
Perfil investigador: 6106.09 processos de percepció i 1203.99 altres (noves tecnologies de realitat virtual i realitat mixta aplicades al disseny de producte. Anàlisi de la percepció del producte per part de l'usuari mitjançant l'ús de la realitat virtual i realitat mixta  
Requisits: enginyer/a tècnic/a en Disseny Industrial o graduat/ada en Enginyeria en Disseny Industrial i Desenvolupament de Productes; B2 en anglès  
  
Comissió titular:  
Presidència: María Begoña Jordá Albiñana. CU. Universitat Politècnica de València  
Secretaria: Diego José Díaz García. TU. Universitat Jaume I  
Vocal 1r: Marcos Dopico Castro. TU. Universidad de Vigo  
Vocal 2n: Asunción Jodar Miñarro. CU. Universidad de Granada  
Vocal 3r: Francisco Gaspar Quevedo. PPL. Universitat Politècnica de València  
  
Comissió suplent:  
Presidència: Jaume Gual Ortí. TU. Universitat Jaume I  
Secretaria: Alba Soler Estrela. TU. Universitat Jaume I  
Vocal 1r: David Heras Evangelio. TU. Universitat Poltècnica de València  
Vocal 2n: M.ª Angeles López Izquierdo. TU. Universitat Poltècnica de València  
Vocal 3r: Manuel Fernando Mancera Martínez. TU. Universidad de Sevilla  
  
  
  
13. Àrea de coneixement: Infermeria  
Nombre de places: 1 Plaça número: 21699  
Departament: Unitat Predepartamental d'Infermeria  
Perfil docent: IN1112 determinants de salut; IN1114 programes de salut en la infància l'adolescència i edat reproductiva; IN-1140 infermeria escolar i educació per a la salut en adolescents  
Perfil investigador: 3200 ciències mèdiques i 3201.99 ciències clíniques. Altres (0913 infermeria i parteria)  
Requisits: estar en possessió de la diplomatura o grau en Infermeria  
  
  
Comissió titular:  
Presidència: Víctor Manuel González Chordá. TU. Universitat Jaume I  
Secretaria: Agueda Cervera Gasch. TU. Universitat Jaume I  
Vocal 1r:: Antonio Martínez Sabater. PCD. Universitat de València  
Vocal 2n:: Carmen Ropero Padilla. TU. Universidad de Almería  
Vocal 3r:: Gabriel Aguilera Manrique. TU. Universidad de Almería  
  
Comissió suplent:  
Presidència: Desirée Mena Tudela. TU. Universitat Jaume I  
Secretaria: María Pilar Moles Julio. PPL. Universitat Jaume I  
Vocal 1r: Pablo García Molina. PCD. Universitat de València  
Vocal 2n: María Loreto Maciá Soler. TU. Universidad de Alicante  
Vocal 3r: César Leal Costa. TU. Universidad de Murcia  
  
  
14. Àrea de coneixement: Infermeria  
Nombre de places: 1 Plaça número: 21528  
Departament: Unitat Predepartamental d'Infermeria  
Perfil docent: IN1111 fonaments teòrics i metodològics IN1142 orientació cap a les especialitats  
Perfil investigador: 3200 ciències mèdiques i 3201.99 ciències clíniques. Altres (0913 infermeria i parteria)   
Requisits: Estar en possessió de la diplomatura o grau en Infermeria  
  
  
Comissió titular:  
Presidència: Víctor Manuel González Chordá. TU. Universitat Jaume I  
Secretaria: Agueda Cervera Gasch. TU. Universitat Jaume I  
Vocal 1r: Antonio Martínez Sabater. PCD. Universitat de València  
Vocal 2n: Carmen Ropero Padilla. TU. Universidad de Almería  
Vocal 3r: Gabriel Aguilera Manrique. TU. Universidad de Almería  
  
Comissió suplent:  
Presidència: Desirée Mena Tudela. TU. Universitat Jaume I  
Secretaria: María Pilar Moles Julio. PPL. Universitat Jaume I  
Vocal 1r: Pablo García Molina. PCD. Universitat de València  
Vocal 2n: María Loreto Maciá Soler. TU. Universidad de Alicante  
Vocal 3r: César Leal Costa. TU. Universidad de Murcia  
  
  
15. Àrea de coneixement: Enginyeria dels Processos de Fabricació  
  
Nombre de places: 1 Plaça número: 21786  
Departament: Enginyeria de Sistemes Industrials i Disseny  
Perfil docent: disseny per a fabricació: processos i tecnologies (I), disseny per a fabricació: processos i tecnologies (II) en el grau en Disseny Industrial i Desenvolupament de Productes, Tecnologies de Fabricació en el grau en Enginyeria Mecànica i Enginyeria en Tecnologies Industrials  
Perfil investigador: 1203.05 sistemes automatitzats de producció, 1203.18 sistemes d'informació. Disseny components, 1203.06 simulació  
Requisits: grau en Enginyeria en Disseny Industrial i Desenvolupament de Producte/ grau en Enginyeria Mecànica  
C2 català  
  
Comissió titular:  
Presidència: Carlos Vila Pastor. TU. Universitat Politècnica de València  
Secretaria: José Antonio Heredia Álvaro. TU. Universitat Jaume I de Castelló  
Vocal 1r: María Pilar Lamban Castillo. PCD. Universidad de Zaragoza  
Vocal 2n: Miguel Jorge Reig Pérez. TU. Universitat Politècnica de València  
Vocal 3r: Cintia Barajas Fernández. PCD. Universitat Politècnica de Madrid  
  
Comissió suplent:  
Presidència: Juan José Aguilar Martí. CU. Universidad de Zaragoza  
Secretaria: Santiago Carlos Gutiérrez Rubert. TU. Universitat Politècnica de València  
Vocal 1r: Inés Ferrer Real. PCD. Universitat de Girona  
Vocal 2n: Santiago Ferrándiz Bou. TU. Universitat Politècnica de València  
Vocal 3r: María Rosario González Pedraza. TU. Universitat de Zaragoza  
  
  
16. Àrea de coneixement: Infermeria  
Nombre de places: 1 Plaça número: 21583  
Departament: Unitat Predepartamental d'Infermeria  
Perfil docent: cures de la dona en el grau en infermeria  
Perfil investigador: 3200 ciències mèdiques, 3201.99 ciències clíniques. Altres (0913\* infermeria i parteria) \*camps d'educació i capacitació 2013 de la CINE (ISTED-F 2013)  
Requisits: diplomat/da o graduat/da en Infermeria. Títol d'infermer/a especialista en Obstetrícia i Ginecologia (matrona) C2 Català  
  
  
Comissió titular:  
Presidència: Víctor Manuel González Chordá. TU. Universitat Jaume I de Castelló  
Secretaria: Águeda Cervera Gasch. PPL. Universitat Jaume I de Castelló  
Vocal 1r: Antonio Martínez Sabater. PCD. Universitat de València  
Vocal 2n: Carmen Ropero Padilla. TU. Universidad de Almeria  
Vocal 3r: Gabriel Aguilella Manrique. TU. Universidad de Almeria  
  
Comissió suplent:  
Presidència: Desirée Mena Tudela. TU. Universitat Jaume I de Castelló  
Secretaria: María Pilar Molés Julio. PPL. Universitat Jaume I de Castelló  
Vocal 1r: Pablo García Molina. PCD. Universitat de València  
Vocal 2n: Loreto Maciá Soler. TU. Universidad de Alicante  
Vocal 3r: César Leal Costa. TU. Universidad de Múrcia  
  
  
ANNEX III  
Barem per al professorat ajudant doctor  
  
A) Expedient fins a 10 punts  
 Expedient acadèmic fins a 5 punts.  
 Doctorat (expedient de tercer cicle, treballs de recerca, DEA...) fins a 5 punts.  
 Títol de doctor o doctora (es valoraran les qualificacions, doctorat d'excel·lència, premi extraordinari, doctorat europeu...)   
B) Formació  
Beques/contractes de formació de personal investigador o homologades, beques/contractes postdoctorals, beques de continuïtat de la investigació (UJI), ajudant d'universitat i estades en altres universitats o centres d'investigació fins a 20 punts  
C) Recerca  
(Articles, llibres, capítols de llibre, comunicacions en congressos, participació en projectes de recerca, contractes de recerca...) fins a 35 punts.  
D) Docència universitària  
(Inclou la valoració de la qualitat de l'ensenyament de la universitat d'origen i es considera mèrit preferent la docència impartida en valencià; tots dos casos s'han d'acreditar de manera oficial) fins a 20 punts  
E) Coneixements de valencià (acreditació oficial) fins a 5 punts.  
F) Coneixements d'anglès (acreditació oficial) fins a 5 punts.  
G) Altres mèrits (acreditació per a la figura de professorat contractat doctor o professorat permanent laboral, coneixements d'altres llengües d'interès científic, premis, distincions honorífiques, activitat professional extrauniversitària, informàtica, innovació educativa, etc.) fins a 5 punts.  
H) Mèrit preferent  
Acreditació per a la figura de professorat ajudant doctor o acreditació per a les figures dels cossos docents universitaris fins a 10 punts  
  
  
  
Coeficients correctors: s'aplicarà el coeficient corrector segons la relació al perfil de la plaça. Queden exclosos d'aquesta aplicació els apartats E, F i G. La determinació del coeficient corrector s'ha d'efectuar ponderant l'adequació al perfil de la plaça de cadascun dels apartats de mèrits afectats i de manera justificada.  
Regularització de puntuacions: quan una candidatura, en sumar la puntuació corresponent als mèrits particulars dels apartats de recerca i docència universitària, superi el límit màxim establert per a aquest apartat, es reduirà proporcionalment la puntuació atorgada a la resta de persones que participin dins d'aquest apartat general, de manera que a qui obtingui la màxima puntuació li correspongui el límit superior. Aquestes regularitzacions de puntuacions en cap cas s'aplicaran dins dels subapartats d'un apartat general.  
Baremació de llengües: la baremació de mèrits en valencià, en anglés i en altres llengües es realitzarà tenint en compte les taules d'equivalències de llengües aprovades a la Universitat Jaume I i publicades pel Servei de Llengües i Terminologia.